Bwlch y Groes - Wicipedia

# Bwlch y Groes

### Oddi wrth Wicipedia, y gwyddoniadur rhydd.

Yr olygfa'n edrych tua'r dwyrain o Fwlch y Groes

Bwlch y Groes yw'r rhan uchaf o'r ffordd fechan sy'n cysylltu Dinas Mawddwy a Llanuwchllyn yng Ngwynedd. Dyma'r bwlch uchaf yng Nghymru sydd a ffordd fodur gyhoeddus yn arwain drosto. Ambell dro gelwir y bwlch yn Hellfire pass yn Saesneg. Ar un adeg defnyddid y ffordd yma gan gwmni moduron Austin a Standard Triumph i arbrofi gyda ceir newydd.

O ben y bwlch ceir golygfa o ddyffryn Afon Dyfi, Cadair Idris ac Aran Fawddwy. I'r gogledd-ddwyrain mae mynyddoedd Y Berwyn yn ymestyn i gyfeiriad Llangollen.

Mae'r bwlch yn dynodi'r ffin rhwng cantref Penllyn a chwmwd Mawddwy. Mae ffin cwmwd Mochnant hefyd o fewn chwarter milltir i'r bwlch. Efallai fod croes yn sefyll arno i nodi hynny yn yr hen amser, neu fod rhywun wedi codi un yno mewn ysbryd diolchgarwch, ond does dim croes yn sefyll yno heddiw.

Wedi dod o "http://cy.wikipedia.org../../../b/w/l/Bwlch_y_Groes_6bd8.html"

Categorïau tudalen: Bylchau Cymru | Gwynedd

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English